బ్రూస్ ఎడ్గార్

బ్రూస్ అడ్రియన్ ఎడ్గర్ (జననం 1956, నవంబరు 23) న్యూజీలాండ్ మాజీ క్రికెటర్.  న్యూజీలాండ్‌ క్రికెట్ జట్టు తరపున టెస్ట్, వన్డే ఇంటర్నేషనల్ ఫార్మాట్‌లో ప్రాతినిధ్యం వహించాడు. వృత్తిరీత్యా చార్టర్డ్ అకౌంటెంట్. అంతర్జాతీయ క్రికెట్‌లో న్యూజీలాండ్ ఎడమ చేతి ఓపెనింగ్ బ్యాట్స్‌మెన్‌గా, అప్పుడప్పుడు వికెట్ కీపర్‌గా రాణించాడు.

1981లో, వన్డే ఇన్నింగ్స్‌లో 99 పరుగులతో నాటౌట్ అయిన మొదటి క్రికెటర్ గా నిలిచాడు.

 ప్రారంభ జీవితం, ఆట 
ఎడ్గర్ 1956, నవంబరు 23న న్యూజీలాండ్‌లోని వెల్లింగ్‌టన్‌లో పుట్టి పెరిగాడు. ఇతని తండ్రి, ఆర్థర్, కొన్ని ఫస్ట్-క్లాస్ మ్యాచ్‌లలో వెల్లింగ్టన్‌కు ప్రాతినిధ్యం వహించాడు. ఎడ్గర్ రొంగోటై కళాశాలలో చదువుకున్నాడు. అక్కడ తన అద్భుతమైన బ్యాటింగ్‌తో అందరి దృష్టిని ఆకర్షించాడు. వెల్లింగ్టన్, తరువాత న్యూజీలాండ్ రెండింటికీ ఓపెనింగ్ చేశాడు.

ఇంటర్నేషనల్స్‌ మ్యాచ్ లలో తోటి లెఫ్ట్ హ్యాండర్ జాన్ రైట్‌తో కలిసి విజయవంతమైన ఓపెనింగ్ భాగస్వామ్యాన్ని ఏర్పరచుకున్నాడు.

 ఆట తర్వాత జీవితం 
సిడ్నీలోని గోర్డాన్ గ్రేడ్ క్రికెట్ క్లబ్‌తో సంబంధాన్ని కలిగి ఉన్నాడు. 2010-11 సీజన్‌లో ఎడబ్ల్యూ గ్రీన్‌షీల్డ్ జట్టుకు కోచ్‌గా పనిచేశాడు. క్లబ్ నిర్వహణలో ముఖ్య పాత్రను పోషించాడు.

2013 ఆగస్టులో, న్యూజీలాండ్ క్రికెట్‌లో జనరల్ మేనేజర్ నేషనల్ సెలెక్షన్‌లో పార్ట్-టైమ్ పదవిని చేపట్టేందుకు ఎడ్గర్ తన స్వదేశానికి తిరిగి వచ్చాడు. ఎడ్గార్ 2015 మే లో తన పదవికి రాజీనామా చేశాడు. మరుసటి నెలలో, జేమీ సిడాన్స్ స్థానంలో ఎడ్గర్ మూడు సంవత్సరాల ఒప్పందంపై వెల్లింగ్టన్ ప్రధాన కోచ్‌గా నియమితులయ్యాడు.

 మూలాలు 

 బాహ్య మూలాలు 


వర్గం:వికెట్ కీపర్లు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1956 జననాలు
వర్గం:న్యూజీలాండ్ క్రికెట్ క్రీడాకారులు